प्रभारी मंत्री आज चारणिया आएंगे
भीनमाल| जिलेके प्रभारी मंत्री गजेंद्रसिंह खींवसर बुधवार को दोपहर 12 बजे चारणिया (पूनासा) आएंगे। खींवसर यहां डिस्कॉम की ओर से निर्मित 33/11 केवी जीएसएस का लोकार्पण करेंगे। अधिशाषी अभियंता आरके सेठ ने बताया कि करीब करोड़ १५ लाख की लागत से निर्मित 33/11 केवी जीएसएस का लोकार्पण बुधवार को दोपहर 12 बजे प्रभारी मंत्री गजेंद्रसिंह खींवसर के मुख्य आतिथ्य में होगा। कार्यक्रम की अध्यक्षता सांसद देवजी पटेल करेंगे। विशिष्ट अतिथि के रूप में भीनमाल विधायक पूराराम चौधरी, जिला प्रमुख वन्नेसिंह गोहिल, प्रधान धुखाराम राजपुरोहित सरपंच प्रकाश विश्नोई मौजूद रहेंगे। सेठ ने बताया कि उक्त जीएसएस के शुरू होने के बाद पूनासा चारणिया के करीबन 1600 उपभोक्ताओं को गुणवत्तायुक्त विद्युत आपूर्ति होगी।
hin_Deva hin_Deva